孫緒

孫緒（），字誠甫，号沙溪《四库全书总目》卷《沙溪集提要》。直隸河間府故城縣（今河北故城）人，軍籍，明朝政治人物。

生平
曾祖時定居故城。孫緒自幼聰慧，弘治十一年（1498年）中式戊午科順天鄉試第二名舉人，弘治十二年（1499年）聯捷己未科會試第二百九十七名，二甲第一名進士，授戶部主事。弘治十四年（1501年），改吏部稽勳司主事，十六年癸亥丁外艱，服闕，復除原職，歷升员外郎、考功司、文選司郎中。不久，升太僕寺少卿，正德十年（1515年）晉正卿。因得罪權宦張雄下獄，革職为民。母亲去世後築漢陰亭、翦韭軒於陂東柳曲，自署陂東居士。嘉靖初復官太僕寺卿致仕，嘉靖二十六年卒，年七十四光緒《故城縣志·卷七》：孫緒，字誠甫，號沙溪，振之子。少警敏，性端方諒直。宏治己未傳臚。庚申，授戶部主事。同年錢暉客死通州，緒適捧符注營事，厚資之，俾得歸葬。辛酉，隨征火篩軍中，多所獻益，論功，改吏部稽勳主事。丁外艱，服闕，歷陞文選郎中。精察貞固，罔為私奪。一御史忤逆瑾械繫，縉紳緘口，緒直而出之。浙中褚知府自知當免，懷金謁私第，峻卻之，不以白諸人。尋陞太僕少卿。乙亥，晉正卿。小吏胡漨有清姿，緒親教之舉子業，胡後果領鄉薦。舊例，邊郡歲致騾千頭供京師用，緒奏罷之。淮南額馬送太僕者，多弱小，寺官不肯受，麾使卻換，緒知年屢荒，民艱養馬，故乃悉令收之，省民財千萬，得免破家者甚眾。有南陵孫丞與宦官為姻，恃其權欲敗馬政，緒按其罪，宦者為請救竟不許，宦者以此恨緒，而緒素以亮直與當路忤，於是誣緒下獄削職歸。至嘉靖始復秩，卒以忤權奄張雄罷放歸田里。築漢陰亭、翦韭軒於陂東柳曲，自署陂東居士。性至孝，在稽勳時，聞父病，疏請終養，勿得計至徑馳歸，無所顧忌。學宮傾圯，獨力捐修。收養貧民棄子者三，並化逐子，逢伯奇，使終成慈孝。既卒，郡縣以公議祀鄉賢。子若緘，舉於鄉。曾孫遂，國朝丁亥進士。。

著作
著有《沙溪集》四十卷、《無用閒談》十二卷、《蒙求族谱》、《大學中庸放言》、《易經奇語》、《陂東新論》、《四書小說》、《語孟毛詩》、《尚書雜義》。

家族
曾祖孫秉良。祖孫五。父孫振，義官。母蘇氏。具庆下。兄瓒。弟继、绍。元配仇氏無子，侧室张氏生長子孫若谷，韓氏生次子孫若緘，癸卯舉人；劉氏生三子孫若樗。

 参考资料 
王崇庆《明故大中大夫太僕寺卿沙溪孫公神道碑銘》

X
Category:故城人
Category:明朝傳臚
Category:明朝戶部主事
Category:明朝吏部主事
Category:明朝吏部文選司郎中
Category:明朝太僕寺少卿
Category:明朝太僕寺卿
Category:明朝吏部員外郎